Zhantas/Cleaned-Kyrgyz_Wikipedia huggingface dataset:
Товар курамтобу (товардык курамтоп)

Товар курамтобу (товардык курамтоп) – белгилүү бир сатуучу тарабынан кардарларга сунуш кылына турган товарлар тобунун же бирдигинин баардык жыйындысы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товар тескөөчү документтер

Товар тескөөчү документтер – буюмдук (товардык) маңыздагы милдеттенмелердин келип чыгуусуна негиз болуучу себептик баалуу кагаздар. Жарандык мыйзамдар Т. т. д-дин бир гана белгисин баса көрсөтөт: «буюмду берүүгө ага коносаментти же башка Т. т. д-ди берүү теңештирилет». Т. т. д. тийешелүү түрдө берилген жак өзүнөн мурункунун укугуна карабастан, товар талап кылуу укугуна ээ болот. Т. т. д-ке коносаменттен тышкары варрант , кош кампалык күбөлүк, күрөөлүк , жөнөкөй кампа күбөлүгү да кирет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товар чыккан өлкө

Товар чыккан өлкө – КР мыйзамдары боюнча, товар толук жасалып чыгарылган же болбосо мыйзамда белгиленген негиздерге ылайык даражада кайра иштетилген өлкө. Ошол эле учурда, Т. ч. ө. катары өлкөлөрдүн тобу, эгер товардын чыккан жерин аныктоо үчүн аларды бөлүүнүн зарылдыгы болсо, алардын бажы бирлиги эсептелиши мүмкүн. Т. ч. ө-нү аныктоо иши КР бажы аймагына товар алып келүүнү жана бул аймактан товар алып чыгууну жөнгө салуу максатында тарифтик жана тарифтик эмес чараларды көрүү үчүн жүргүзүлөт. Т. ч. ө-нү аныктоонун тартиби КР Өкмөтү тарабынан мыйзам жоболорунун негизинде белгиленет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товар чыккан мамлекет

Товар чыккан мамлекет – товарлар толук өндүрүлгөн же жетиштүү кайра иштетүүдөн өткөрүлгөн мамлекет (кара:Товар чыккан өлкө).

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарды кайра экспорттоо

Товарды кайра экспорттоо – өлкөнүн чегинен сырткары жерде өндүрүлүп, КР аймагына ташылып келинген көзөмөлдөгү өнүмдөрдү экспорттоо.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык (коммерциялык) вексель

Товардык (коммерциялык) вексель – товарларды кредитке соода-сатык боюнча айкын бүтүмдөрдүн негизинде пайда болгон вексель.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык базар

Товардык базар – алмаштыргычы жок товарлардын, жумуштардын жана кызмат көрсөтүүлөрдүн, же болбосо өзара бирин бири алмаштыруучу товарлардын, жумуштардын жана кызмат көрсөтүүлөрдүн жүгүртүм чөйрөсү.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык белги

Товардык белги же соода белгиси — бир жеке жана юридикалык жактардын бир өңчөй товарларын жана кызмат көрсөтүүлөрүн башка жактардын товарларынан жана кызмат көрсөтүүлөрүнөн айырмалоого жөндөмдүү эн белги. Каттоодон өткөрүлгөн товардык белгиге товардык белгинин артыкчылыгын, товардык белгинин ээсинин күбөлүктө көрсөтүлгөн товарларга карата өзгөчө укугун тастыктоочу күбөлүк берилет. Товардык белги катары сөз түрүндөгү, сүрөтү тартылган жана башка өлчөмдүү энбелгилер жана алардын айкалышы катталышы мүмкүн. Кыргызстанда товардык белгини укуктук коргоо анын мамлекеттик каттоодон өткөрүлүшүнүн негизинде интеллектуалдык менчигин жөнгө салуучу мыйзамдарга ылайык берилет.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык белги күбөлүгү

Товардык белги күбөлүгү – катталган товардык белгинин артыкчылыгын, анын ээсинин күбөлүктө көрсөтүлгөн товарларга карата жекече пайдалануу укугун күбөлөндүрүүчү ырасмий документ.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык биржа

Товардык биржа – товарларды эркин баада, дүңүнөн соодалоого шарт түзүүчү, өз ишмердигин белгилүү жерде, белгиленген эрежелер (биржалык соода-сатык эрежелери) боюнча эл алдында ачык соода жүргүзүү менен ишке ашыруучу уюм. Т. б. юридикалык жак болуп саналат жана биржалык соода-сатык уюштурууга байланышкан баардык чарбакер иштерди жүзөгө ашыра алат. Т. б. өз ишмердигинде мамлекеттик бийлик жана башкаруу органдарына көзкарандысыз болот.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык кампа

Товардык кампа – жеке ишкердик катары товарларды сактоону ишке ашыруучу жана сактоого байланыштуу тейлөө кызматтарын көрсөтүүчү уюм. Т. к. кампада сактоо келишиминин бир тарабы болуп саналат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык насыя

Товардык насыя ― Кыргызстандын жарандык мыйзамдарында кредиттик келишимдин бир түрү. Товар насыясынын тараптарынын ортосунда бир тараптын экинчи тарапка түркүм белгилери бирдей буюмдарды берүү милдеттенмелерин караган келишим түзүлүүсү ыктымал. Берилүүчү буюмдардын саны, түрлөрү, жабдылуусу, сапаты, идиши жана/же оромосу тууралуу шарттары. Эгер товардык насыя келишиминде башкача каралбаса, товардык соода-сатык жөнүндө келишимдин эрежелерине ылайык келүүгө тийиш.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардык чек

Товардык чек – 1) товарлар жана кызмат көрсөтүүлөр үчүн төлөөнү бышыктоочу документтердин түрү; 2) дүкөн тарабынан жазылып берилүүчү, кардар тандап алган товардын бар экенин, ал эми төлөгөндөн кийин – сатууну бышыктоочу белгиленген тариздеги документ. Сатып алуучу сатып алган, кепилдик мөөнөтү белгиленбеген товардан (кийим-кече, кездеме, мех ж. б.) кемчиликти көрсө, эгер товардын кемчиликтери аларды кардарга өткөрүп берген күндөн тартып 6 айдын ичинде табылса, анда талап коюуга укуктуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардын (жумуштун, тейлөөнүн) маанилүү кемчилиги

Товардын (жумуштун, тейлөөнүн) маанилүү кемчилиги – товарды (жумушту, тейлөөнү) көздөлгөн багытына ылайык пайдаланууга мүмкүндүк бербеген же жол бербеген, же жоюуга мүмкүн болбогон, же жойгондон кийин деле кайра пайда боло берген, же жоюу үчүн ири чыгымдар жумшалуучу же анын аркасынан керектөөчү келишим түзүүдө ниет кылган нерседен айрылып кала турган кемчиликтер.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардын бажылык наркы

Товардын бажылык наркы – КР бажы мыйзамдарына ылайык, жарнак ээси тарабынан аныкталган жана төмөнкү максатта колдонулуучу товар наркы: товарга алым салуу; тышкы экономикалык жана бажы статистикасы; соода-экономикалык мамилелерди мамлекеттик жөнгө салуунун башка чараларын колдонуу (тышкы соода бүтүмдөрүнө жана алар боюнча банк эсебине валюталык көзөмөл жүргүзүү менен кошо). Т. б. н-н аныктоо тутуму (бажы баалоосу) эларалык тажрыйбада кабыл алынган бажы баалоосунун жалпы принциптерине негизделип, КР бажы аймагына ташылып келинген товарларга тийешелүү болот. Т. б. н-нын тууралыгы тийешелүү КР бажы органдары тарабынан аныкталат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товардын келип чыгуусу жөнүндө тастыктамасы

Товардын келип чыгуусу жөнүндө тастыктамасы – ал өлкөнүн же товар келип чыккан өлкөдөн алынган маалыматтардын негизинде берилсе, ташылып чыккан өлкөнүн тийешелүү органдары тарабынан берилген жана товар келип чыккан өлкө жөнүндө бир жактуу күбөлөндүрө турган документ. Эгер Т. к. ч. ж. т-нда товар чыккан өлкө жөнүндөгү маалымат КРде колдонулгандагыга караганда башкача негизде каралса, товар чыккан өлкө КРде колдонулган негиздерге ылайык аныкталат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр 
Категория:Бухгалтердик эсеп
Товар-күрөө кредити

Товар-күрөө кредити – товар партиясын күрөөгө алуу менен бериле турган кредит.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарлар

Товарлар – 1) кандай гана болбосун эмгектин үзүрү жана баяндалышы, а. и. чийкизат, буюмдар, жабдуулар жана катуу, суюк жана газ түрүндөгү заттар, электр кубаттуулугу, ошондой эле эгер андай коштолуучу кызмат көрсөтүүлөрдүн наркы товарлардын өздөрүнүкүнөн ашпаса, товарларды алып кетүүгө коштолуучу кызмат көрсөтүүлөр; 2) бажы укугунда мамлекеттик жана бажы чегаралары аркылуу ташылып өтүлүүчү, тышкы соода-сатыктын же алмаштыруунун (бартердин) объекттери болуп саналган буюмзаттар. Алар экспорттук, импорттук же транзиттик болушу мүмкүн. Максаттарына байланыштуу бажы чегарасындагы ары-бери ташылып өтүлүүчү Т. коммерциялык жана коммерциялык эмес болуп бөлүнүшү ыктымал.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды бажы аймагынан сырткары кайра иштетүү

Товарларды бажы аймагынан сырткары кайра иштетүү – атамекендик товарларга экономикалык жөнгө салуу чаралары көрүлбөстөн ташылып чыга турган, кайра иштетүү жана андан ары товарларга экономикалык жөнгө салуу чаралары көрүлбөстөн жана бажы алымдары менен салыктарынан толук же жарым-жартылай бошотулуу менен, кайра иштетилген өндүрүмдөр КР бажы аймагына эркин жүгүртүүгө чыгарыла турган бажы тартиби.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды бажы аймагында кайра иштетүү

Товарларды бажы аймагында кайра иштетүү – экономикалык жөнгө салуу чаралары көрүлбөстөн, КР аймагынан сырткары жерде кайра иштетилген өндүрүмдөрдү экспорттоо бажы тартибине ылайык КР бажы аймагында кайра иштетүү үчүн бажы алымдары менен салыктарды кайырып берүү шарты аркылуу чет өлкө товарлары белгиленген тартипте пайдаланыла, чыгарыла турган бажы тартиби.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды бажы көзөмөлү алдында кайра иштетүү

Товарларды бажы көзөмөлү алдында кайра иштетүү — андан ары эркин жүгүртүү же кайра иштетүү өнүмдөрүн дагы башка бажы тартибинин алдына жайгаштыруу үчүн бажы көзөмөлү астында кайра иштетүү максатында бажы алымдары менен салыктарын алуусуз жана экономикалык жөнгө салуу чараларын колдонуу аркылуу Кыргызстандын бажы аймагында чет өлкө товарлары белгиленген тартипте пайдаланыла турган бажы тартиби.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды жок кылуу

Товарларды жок кылуу – бажы тартиби, мында четөлкөлүк товарлар жана унаа каражаттары бажы жыйымдары, кошумча нарк салыгы, акциздер, башка салыктар, ошондой эле экономикалык саясат чаралары (квоталоо, лицензиялоо ж. б.) колдонулбастан, бажы көзөмөлү алдында жок кылынат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды импорттоо (четтен ташып келүү)

Товарларды импорттоо (четтен ташып келүү) – бажы мыйзамдары боюнча эркин жүгүртүмгө чыгаруу режимине ылайык КР бажы аймагына товарларды ташып келүү. 

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды кайра импорттоо

Товарларды кайра импорттоо – бажы тартиби, КР бажы аймагынан экспорттоо тартибине ылайык ташылып чыгып кеткен атамекендик товарлардын белгиленген мөөнөттө, бажы алымдары жана салыктарсыз, ошондой эле товарларга экономикалык саясат чараларын (чектөөнү, лицензиялоону ж. б.) колдонбостон кайра ташылып киргизилиши. Товарларды мындай тартипке жайгаштыруу үчүн алар: а) ташылып чыгып кеткенден кийин 10 жылдын ичинде КР бажы аймагына ташылып кирүүсү; б) ташылып кетип жатканда кандай болсо, табигый эскирүүдөн, болбосо ойдогудай шарттарда ташуу жана сактоодон тозуудан башкасы дал ошондой абалда болууга тийиш. Т. к. и-до товарларды ары-бери ташыган адам, товарларды ташып чыгуу учурундагы көрсөтүлгөн башка жеңилдиктер катары алган суммаларды кайтарып берет. КР бажы мыйзамдары Т. к. и. үчүн бир катар шарттарды карайт, б. а. товарлар: а) эркин жүгүртүм статусуна ээ болушу, же болбосо КР бажы аймагынан ташылып чыгып кетип жатканда чет өлкөлүк товарларды кайра иштетүүнүн продуктусу болушу; б) аларды ташып чыккан учурдан тартып 3 жылдын ичинде , ал эми убактылуу ташылып кеткен товарлар – убактылуу ташылып кетүүгө белгиленген мөөнөттүн ичинде кайра импорттоо бажы тартибине билдирилиши; в) табигый эскирүүдөн же ойдогудай шарттарда ташуудан, сактоодон жана пайдалануудан тозуудан башкасы күнү бүгүнкүдөй абалда болуусу; г) бажы органдарына товарларды кайра импорттоо бажы тартибине жайгаштыруу үчүн зарыл болгон шарттарды бышыктоочу баардык документтерди жана маалыматтарды товарларды кайра импорттоочу адам өзү көрсөткөндөн башка учурларда, товарды ташып чыккан киши тарабынан декларациялануусу керек.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды консигнациялык жеткирип берүү

Товарларды консигнациялык жеткирип берүү – жүктү алуучу компаниянын кампасына (жүктү жөнөтүүчүдөн) келип түшкөн товарлар анын жыйым корунун катарына алынбоочу жеткирип берүү, анткени, ал товарларды иш жүзүндө сатууга чейин аларга болгон менчик укугу жеткирип берүүчүдө кала берет; мындай аткарым тапшырыкчынын мүмкүн болгон төлөм жөндөмсүздүгүнө байланыштуу тобокелчиликтерден сактайт; мындай товарлар жеткирип берүүчүнүн активи катары каралат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды убактылуу ташып келүү

Товарларды убактылуу ташып келүү – чет өлкөлүк товарлар бажы алымдарын, салыктарды төлөөдөн толук же жарым-жартылай, шарттуу бошотуу менен товарларга карата тышкы соода ишин мамлекеттик жөнгө салуу жөнүндө КР мыйзамдарына ылайык жөнгө салуунун тарифтик эмес чараларын колдонуусуз КР бажы аймагында пайдаланылган бажы режими. Товарлар аларды кайра ташып кетүүдө (реэкспорт) бажы органдары тарабынан идентификацияланышы мүмкүн болгон шартта Т. у. т. к-гө жол берилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды убактылуу ташып кетүү

Товарларды убактылуу ташып кетүү – товарларга карата тышкы соода ишин мамлекеттик жөнгө салуу жөнүндө КР мыйзамдарына ылайык жөнгө салуунун тарифтик эмес чараларын колдонуусуз КРдин бажы аймагынан тышкары жерде убактылуу пайдаланылышы мүмкүн болгон бажы режими. Т. у. т. к-дө ички салыктарды төлөөдөн бошотуу, аларды кайра кайтаруу же ордун толтуруу жүргүзүлбөйт. Т. у. т. к-гө төмөнкү шарттар сакталганда жол берилет: убактылуу ташылып кеткен товарлар атамекендик жактын менчигинде калганда; товарларды кайра ташып келүүдө (реимпортто) бажы органдары аларды идентификациялай алганда.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды экспорттоо

Товарларды экспорттоо – товарлар, аларды кайра ошол аймакка ташып кирүү милдеттенмесисиз КР бажы аймагынан сырткары жактарга ташылып чыгылган бажы режими. Т. э. КР бажы мыйзамдарында каралган экономикалык саясат чараларын жана башка талаптарды аткаруу менен, ташып чыгуу бажы жыйымдарын төлөгөндөн жана башка бажылык төлөмдөрдү төккөндөн кийин ишке ашырылат. Товарларды бажы тартибинде чыгарганда алар КР бажы аймагынан сырткарыга, товарлардын табигый жышылуусунан жана ойдогудай ташуунун жана сактоонун натыйжасындагы сүрүлүүлөрдөн башка эчбир өзгөрүүсүз, бажы жарнагы кабыл алынган күнкү абалындай ташылып чыгып кетүүсү тийиш

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарларды, унаа каражаттарын далдаштыруу

Товарларды, унаа каражаттарын далдаштыруу – бажы көзөмөлүнүн бир таризи; далдаштыруу КР бажы органдарына жүктөлгөн милдеттерди аткаруу үчүн карамагына берилип, унаа каражаттарында, имарат жайларда болбосо товар же унаа каражаттары жайгашкан же жайгаша турган жайларда жүргүзүлөт, ошондой эле бажы көзөмөлүндө турган товар менен унаа каражаттары КР бажы органдары тарабынан куйма эн салуу, мөөр басуу, сан, тамга басуу ж.б. маркалоо, далдалдаштыруу белгилерин коюу, үлгүсүн жана сынамыгын алуу, энтамга басуу, товар менен унаа каражаттарын сыпаттап жазуу, чиймесин түзүү, көлөмдүк сүрөттөлүшүн, фотосүрөтүн, жасалгасын даярдоо, товарды коштоочу ж. б. документтерин пайдалануу ж. б. далдаштыруу каражаттары аркылуу далдаштырылат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарлардын транзити

Товарлардын транзити – бажы режими, ага ылайык товарлар бажы көзөмөлү алдында КРдин эки бажы органынын ортосунда, а. и. чет мамлекеттин аймагы аркылуу да, бажы алымдарын, салыктарын алуусуз, ошондой эле товарларга карата экономикалык саясат чараларын колдонуусуз өткөрүлөт. Транзиттик товарлар табигый эскирүүсүн жана талаптагыдай ташуу жана сактоо шарттарында кемүүсүн эске албаганда эч өзгөрүүсүз калууга, транзиттен сырткары башка максаттарда колдонулбоого тийиш; белгиленген маршруттагы унаа каражатынын мүмкүнчүлүгүнө жана ташып жеткирүүнүн башка шарттарына жараша, бирок 1 айда 2 миң чакырымдык эсепте аныкталган акыркы мөөнөттөн ашпастан, жөнөтүүчү бажы органы тарабынан белгиленген мөөнөттө жеткирилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товарсыз эсептешүү документи

Товарсыз эсептешүү документи – аккредитивдик эсептешүү таризиндеги эсептердин реестри, төлөм тапшырмасы, төлөм талабы, иш жүзүндө (толук же жарым-жартылай) сатып алуучуга (берилбеген) жүктөлүп жөнөтүлбөгөн материалдык баалуулуктар, же көрсөтүлө элек кызматтар үчүн берүүчү же төлөөчү тарабынан жазылып берилген банкка көрсөтүлүүчү чек.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Товар-унаа коштом кагазы

Товар-унаа коштом кагазы – жүктү автоунаа менен ташып жеткирүү келишимин күбөлөндүрүүчү документ. Эларалык жүк ташууда ал 4 нускада түзүлөт. Биринчиси жүк жөнөтүүчүдө калат, экинчиси жүктү коштоп жүрөт, үчүнчүсү менен төртүнчүсү жүк ташуучуда калат. Баалуу кагаз болуп саналат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тоголок эсеп

Тоголок эсеп – белгилүү бир эсеп боюнча 
аткарымдарды жүргүзүү талабын койгон тараптын аты-жөнүн тактабастан туруп, 
карамагындагы каражатты тейлей бере турган банк эсеби. Т. э-теги каражатты 
пайдаланууга укугу бар жактарды аныктоо номур, код, пароль ж. б. (банк 
кардарынын атынан, же аталышынан башка) аркылуу жүргүзүлөт. Т. э-тин эсеп номуру 
сыяктуу түрлөрү өтө кеңири таралып, ыйгарым укуктуу жактар ал келишимди бекемдөө 
катары кардарга берилчү документте көрсөтүлгөн эсеп номуру боюнча 
аныкталат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Токио сот жүрүмү

Токио сот жүрүмү – Экинчи дүйнөлүк согушта тынчтыкка, адамгерчиликке, согуш каадалары менен мыйзамдарына каршы кылмыш жасашкан жапон аскер кылмышкерлеринин башчыларынын үстүнөн болгон сот жүрүмү. Жапон аскер кылмышкерлеринин башчыларынын үстүнөн болгон сот үчүн Эл аралык аскер трибуналы өз жыйынын 1946-жылдын 3-майынан 1948-жылдын 12-ноябрына чейин Токиодо өткөргөн.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Токой жери

Токой жери – токой каптаган жана каптабаган, токой өстүрүүгө арналган токой коруна таандык жерлер.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр